Suara Rakyat Malaysia

Suara Rakyat Malaysia atau lebih dikenali dengan singkatan SUARAM, ialah sebuah pertubuhan hak asasi manusia di Malaysia yang diwujudkan pada tahun 1987. Pada tahun 1989, kumpulan sokongan tahanan, tahanan ISA dan kumpulan aktivis lain mengambil keputusan untuk menubuhkan SUARAM, yang tujuan utamanya adalah untuk berkempen untuk memansuhkan ISA dan penahanan tanpa bicara. SUARAM kemudian berkembang memperjuangkan hak asasi manusia dan alam sekitar.

Suaram dianggap sebagai salah satu pertubuhan hak asasi manusia terkemuka di Malaysia. Pertubuhan hak asasi manusia umum lain di Malaysia termasuklah Aliran Kesedaran Negara berpangkalan di Pulau Pinang (ALIRAN), Persatuan Kebangsaan Hak Asasi Manusia (HAKAM) dan lain-lain lagi. Suaram sering bekerjasama dengan pertubuhan-pertubuhan ini mengenai isu-isu seperti pemansuhan Akta Keselamatan Dalam Negeri (ISA) dan reformasi pilihan raya. Sekretariat SUARAM di Kuala Lumpur juga menerbitkan laporan tahunan mengenai status hak-hak sivil dan politik di Malaysia sejak tahun 1998.20 Years Defending Human Rights. SUARAM. 2009. p. 3. SUARAM juga adalah merupakan ahli pengasas FORUM-ASIA.https://www.forum-asia.org/?option=com_contact&catid=25&Itemid=73

Menurut laman web SUARAM, 'SUARAM adalah sebuah badan bebas dan pertubuhan hak asasi manusia yang tidak terkait dengan mana-mana agensi lain. Kami akan sentiasa mempertahankan hak mangsa pencabulan hak asasi manusia, golongan miskin dan tertindas, tanpa rasa takut atau pilih kasih. Mandat kami termaktub dalam Piagam Hak Asasi Manusia Malaysia dan Deklarasi Universal Hak Asasi Manusia. Oleh itu objektif utama SUARAM adalah melindungi dan merealisasikan hak asasi manusia di Malaysia tanpa siapa pun yang memerintah negara.'(http://www.suaram.net/?page_id=4377)

SUARAM dibiayai melalui derma dan geran daripada sumber awam dan swasta. Bagaimanapun, sumber yang paling penting datang daripada sumbangan syarikat swasta, acara mengumpul dana seperti 'Makan Malam', jualan buku dan barangan kempen. Dana diterima dengan syarat tidak ada campurtangan dengan kerja-kerja SUARAM.

 Mendedahkan Skandal SCORPENE 
Pada 2008, Suaram yang mengupah peguam Perancis William Bourdon, Renaud Semerdjian dan Joseph Breham, dengan dakwaan bahawa Najib Razak terlibat dalam sindiket penerimaan komisyen terbesar untuk pembelian dua kapal selam pertama negara Malaysia iaitu Scorpène, 18 buah jet tempur Sukhoi, 12 buah Eurocopter (helikopter) dan didakwa terlibat dalam pembunuhan kejam terhadap wanita Mongolia Altantuya Shaariibuu. 

Struktur pertubuhan
Pengarah eksekutif SUARAM kini ialah Sevan Doraisamy, menggantikan Yap Swee Seng pada 2015.

Aktivis Utama lain yang dan/atau telah dikaitkan dengan SUARAM termasuk:-
 Dr. Kua Kia Soong (bekas Ahli Parlimen)
 Fan Yew Teng (bekas Ahli Parlimen)
 Sivarasa Rasiah, bekas Ahli Parlimen Subang.
 Julian Jayaseelan - Penyelaras ke-1
 Charles Hector - Penyelaras ke-2
 Lee Siew Hwa - Penyelaras ke-3
 Irene Fernandez (kini sebahagian dari Tenaganita dan Caram Asia)
 Bruno Gentil Pereira
 Dr Syed Husin Ali (bekas Senator, bekas Timbalan Presiden Parti Keadilan Rakyat)
 Tian Chua, Bekas ahli parlimen Batu.
 S. Arutchelvan (kini Setiausaha Agung Parti Sosialis Malaysia dan Ahli Majlis Tempatan, MPKJ)
 Elizabeth Wong - bekas Penyelaras, kini ADUN di Selangor
 Cynthia Gabriel - bekas Penyelaras, kini bersama Caram Asia, dan Ahli Majlis Tempatan, MBPJ
 Premesh Chandran (dari Malaysiakini)
 Irene Xavier - (Sahabat Wanita)
 Dr. Mohd Nasir Hashim -(kini Presiden Parti Sosialis Malaysia dan bekas ADUN di Selangor)
 Toni Kasim - bekas sukarelawan dan aktivis

 Rujukan 

 Pautan luar 

 Blog rasmi cawangan Pulau Pinang

Kategori:Hak asasi manusia di Malaysia
Kategori:Pertubuhan hak asasi manusia di Malaysia
Kategori:Pertubuhan kebebasan bersuara